
	Относно раздел 3 „Заинтересовани страни“:
Предлагаме да се конкретизират кои са заинтересованите страни и институциите по чл.33а, ал. 3 от ЗРТ и да се обособят в подгрупи по избран признак (например група на институциите, група на доставчиците на медийни услуги, група на НПО с интереси в областта и др.). 
Относно раздел 4 „Варианти на действие. Анализи на въздействията“:
При представянето и разработването на вариантите в този раздел по проблема препоръчваме да се използват насоките от Ръководството за извършване на предварителна оценка на въздействието. Напомняме, че представянето на вариантите следва да включва информация и описание на всички действия и мерки, както и на конкретните нормативни промени, които се предвиждат за реализиране на всеки от вариантите по проблема. Представянето на вариантите трябва да включва и информация относно това какви ресурси ще бъдат необходими за реализирането им (ако са необходими), как се предвижда да бъдат осигурени, има ли специфични разходи и за кои заинтересовани страни, има ли специфични въздействия и какви и т.н. В случай, че вариантите не засягат изброените дейности – това също изрично предлагаме да се посочи за всеки вариант. 
С оглед на обстоятелството, че с Вариант 2 се предлага създаването на консултативен съвет, предлагаме в описанието на варианта да се включи информация относно това по какъв начин ще бъде създаден този съвет, кое е правното основание за създаването му, коя е приложимата уредба, какви ще са конкретните функции на съвета, направен ли е анализ и как ще бъде избегнат риска от дублиране на функции на съвета със сходни структури и/или с дирекции от министерството на културата, и/или от други ведомства, как ще бъде организирана дейността на съвета, коя ще е дирекцията/структурата в МС, която ще бъде ангажирана с дейността на съвета и т.н.
Относно раздел 11 „Информационни източници“ :
[bookmark: _GoBack]В този раздел предлагаме да се посочат хиперлинкове за тези източници, които са достъпни в интернет.



	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.

	****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	
ДИРЕКТОР НА ДИРЕКЦИЯ 
„МОДЕРНИЗАЦИЯ НА АДМИНИСТРАЦИЯТА“:

